
GaATvM habet aliquod; O. Socii, et jucunditatem | fere 
sibi propriam antiquitatis inquisitio, sive de majoribus 
rebus sive levioribus constituatur illa, seu. magnarum 
ditionum exploret ortus, philosophiz ac scientiarum exqui- 
rat origines, aut minorum artium. :: Plus autem voluptatis 
ab ea concipitur, qua sibi conjunctam habeat aliquam 
vitz rationem eorum qui ante vixerint, a qua non solum 
res acta subjiciuntur animo, verum étiam ipsos actores, 
quasi agentes, intueri possumus. - Cujusmodi cum sit hodi- 
erna et de vestrorum facienda laudibus, quas licet extra 
spem meam vestramque sit ego ut attingam verbis, non 
vereor rei prasstantia posse vos attentos teneri. Non tamen 
eo minus expeto benevolentiam, quam soletis porrigere 
aliis, qua mihi plus solito est opus hodie, cum de majoribus 
qui loqui studeat non possit vos silere; quos certo scio 
proclives esse omnes ad antecessorum famam sensisse 
aliquos quam difficile sit eam conséqui ; horum ergo inte- 
grum est exposcere lenitatem, sperare ceteros benignos. 
Vos igitur erga me ut'benevolos habeam zquissima 
lege oro. Hzreditatis Linacn participes, quos possem si 

liceret, in exemplum adducere virtutis ejus et eorum qui 
per ztatem quamlibet ei successere, quique laborarunt, 
sicut vos laboratis, ut ad eos delata res floreret integra, et 
curarunt ne illa illo, quo consuevit ferri, non moveretur 
impetu. Quorum ad vitas vos ita conformatis vosmet ut 
par sit apud posteros utrinque laus ; ut quibus intersit simi- 
litudo morum, non desit similitudo fama. Par enim a 
vobis illisque fuit collat: in rem vestram beneficii, par 
disciplinarum ratio ; acceptumque illud a majoribus, ceu 
Palladium domus, tenuistis, nempe, non licere medicinz 
sine literis esse ; quibus amotis, nudam fore illam intellex- 
erunt, mancam sine artus et scientia, ineptos ad eam 
eorum animos, quos non excoluerant severiora studia, nec 
aliter vigere posse incolumi dignitate. 

Ne sit hoc ambiguum ea exquiramus quz sint necessaria 
quaque apta medico; quibus cognitis, decerni potest, 
quze sint animi dotes ad haec comparanda, quz ad eas exco- 
lendas artes utilissimze. — Primum est, ut sciat in quo sit 
salus; id est, ut totius corporis fabricam ejusque actiones 
intelligat; quarum alize rebus physicis cum se misceant, alize 
chymicis, ali: vi propria animantibus gubernentur, harum 
rerum normas et rationes exploratas habeat necesse est. In 
quibüs continetur multiplex et varia doctrina ; atque includi 
debent instütutiones ez, quae hujusmodi praemissze studiis 
mentem acuunt, judicium confirmant. | Patet inde morbos 
vel esse Ixsiones corporis, vel ejusdem aberrationes a salu- 

bri virium animalium cursu, vel earum ab utraque confla- 
tos. Horum pane innumerabiles forma et figure parum 
sibi consentaneze, nec semper similes nec ezdem, sed unius 
cujusque hominis pro temperamento varie, nonnunquam 
acutiores effugiunt visus, vix detegi possunt aut ad notam 
legem reduci. lllo in discrimine cum sit ea res, qua nisi 
perspecta, non quisquam erit medicus, (quo enim modo, 
qui morbum nescit, is ei scite apponat remedium ?) con- 
stat magnam intelligentia vim ipsa postulare initia me- 
dicinz. Formanda estin animo verissima quasi effigies 
cujuscunque morbi, qua illic nuda appareat simplex- 
que, hic vestita, ceu iis omnibus accincta rebus quz 
possint ei accidere. | Ad hanc conferenda sunt qua in 
egro cernuntur, ut eorum similitudines ac dissimilitu- 
dines. notentur, et ordinariorum corporis motuum sunt ad 
rationem .reducenda, aequum ut. de. morbo fiat judicium. 
Quod vel ad infirmandum vel confirmandum quasi testes 
producendi. sunt faciei. oculorumque | aspectus, lingua 
color, queque in ejus superficie conspiciuntur, sensuum 
vel lasio vel integritas, cordis et arteriarum motus, idemque 
pulmonum, quaque ab is excreantur; qua separantur 
per alvum, qua per vesicam, quaque a ventriculo reji- 
ciuntur; bilis ali;que secretiones, dolor quaqua parte 
infestus ejusque natura, corporis calor, cuts transpiratio, 
cum mulüs alis, quorum. signa si in unam rem conve- 
niant, certa est dijudicatio morbi ; sin aliter, dubia; si 

omnino inter se discrepent, tota erit res in solertia medici 
et ejusdem experientia. - Quippe, quz interiore corporis 
in parte versatur ars vix ab iis indiciis potest instrui quae 
subjiciuntur sensibus, sed plerumque iis nititur quz verisi- 
millima menti, collatis undique testimoniis videntur. Ob 
eamque caussam cum difficillima sit, est inter maximas, 
prima medicina; cui fontes et principia sunt ratio et ob- 
servatio, e quibus conflatur sagacitas. Et eo difficilior, 
quod in ea qua excogitarunt alii, cujusvis sunt alius quasi 
mentis incudi reddenda, ut singulis adaptentur animis; 
qua viderunt, ut intelligantur, unicuique medico quaque 
suo lumine lustranda. ' Obscura sunt enim quz per alienos 
spectantur oculos; qua per alienam rationem efficitur, 
infida est judicatio. Nec ita quidem consimiles sunt homi- 
num mentes, ut per easdem vias ad easdem res progredi- 
antur; sua cuique est ratiocinandi norma, quz licet eandem 
consequatur metam, alio tramite illuc deducitur; nec pares 
a natura constitute sunt, nec ab industria fieri possunt ; 
sed ut varia sit et diversa, ita prasstantia quzque pollet 
sua. Quz et augenda est et perfectioribus disciplinis 
munienda, ne nimis illinc luxurietur animus, ne nimis 
hinc arescat; tota fere cum sit in eo medicinz vis, quo, 
tanquam machinatione aliqua, moventur. artis instrumenta. 

Ea igitur quz consilio non viribus gerenda res est, 
qui neque a corporis firmiore compage pendet neque 
artuum robore neque manus peritia; quz proprium est 

animi negotium totamque mentis intelligentiam . com- 
plectitur; cujus eas facultates praecipue sibi poscit, per 
quas, rerum caussas earumque. progressus €t consecutiones 
videmus, enodamus implicata, diffusa connectimus, dissi- 
pata. in ordinem redigimus, rerum pane similium diversi- 
tatem. notamus 'et de iisdem judicium ferimus; quz si 
celeriter. conficiuntur, promptum hominem indicant; si 
accurate, sagacem ; non nisi ab iis qui excultze sunt indolis 
bene perspici potest, nec esse sine doctrina, nec florere 
nisi sibi literas: adsciverit altrices, nisi sapientiam. habuerit 
ducem, nec alio modo sustentata est nec erit alio sustinenda. 

Hoc nihil prius habuerunt veteres, hoc receperunt vestri 
renats literis et: medendi arte. | Extemplo fuit foecunda 
magnis civibus res medica, ad. cujus amplificationem 
contulit, eam. quisque quam didicerat. disciplinam, suam 
quisque literarum - peritiam, quibus vel ad. excogitandum 
acutior vel. ad explicandum factus est uberior. Horum 
a laboribus ;et vigilüs tantos. vos percepistis. fructus, 
ut fere nihil sit eorum. qua jactatis hodie, licet ampliora 
quaedam: et:perfectiora dies. et usus reddiderint, quod non 
explorarant 1lli;..non.tetigerant, non ornaverant, vel saltem 
designarant morem. quo. quidque posset erui. Quod si 
videar alicui hos nimis extulisse, ab illo petam ut iis quz 
dicturus sum, attentum sese praebeat; qua cum audierit 
etsecum recoluerit, nullus dubito quin aliam abiturus sit in 
sententiam ; hzec enim rebus gestis ostendi possunt, ideoque 

non sunt improbanda verbis.  Praterea eum meminisse 
vellem, vosque omnes hortor ut in memoria teneatis, rem 
nostram, cui salus communis plus jam trecentos annos et 
inspectio medicorum commisse sunt, neque a regia mu- 
nificentia neque a sumptu publico neque a pecuniis 
extrinsecus erogatis crevisse in molem, quam videre estis 
soli; utque predia quibus utimur, quicquid in zrario 
reservatum fuit, quod potissimum pretii habeat bibliotheca, 
quod museum, stipendia pralectorum, aedes quas nuper 
reliquimus; omnia hzc et plura alia quotquot intueri 
oculis aut contemplari mente consuevistis, ad nos deve- 
nerint e donis Sociorum, aut extructa fuerint nummis in 
usum nostrum conflatis ex ipsorum benevolentia et volun- 
tate. Unde intelligatis potestatem quidem  inserviendi 
reipublicze nobis concessam fuisse; ea vero, per quz cum 
dignitate inserviamus, proprio marte nos comparasse nobis. 

Qua commemoratione vos incendi posse novimus; aut 
incensos si non viderimus, rem nostram sensimus eo gra- 
tiorem ad vos pervenisse ; neque quenquam vestrum, quin 
is ab ea discesserit quasi genio Linacri quemadmodum 
afflatus. Cujus affuisse visus est animus per omnes casus, 
omnes fortunas omnium temporum, operibus et laboribus 
suorum ; et vigilasse, quas ipse suis inseruerat vires ne 
frangi possent aut languescerent. Illum rei nostr funda- 
torem, quasi presentem, solenniter agnoscimus, consiliorum 
participem habemus, proponimus ad imitandum, reverentia 

accipimus qua filios decet. parentem. . Qui si revera; posset 
interesse suis, et hodiernam eorum amplitudinem videre, 
vix dubitem quin. ab.his plus esset illi persolyendaz gratiz, 
quam. his ab illo tribuenda . laudis. ... De vobis: enim 
qui civitatem vestram, ac.si ipse ordinasset, ordinastis, vi; 
tam ejus vestra expressistis, acceptumque ab..eo retulistis 
beneficium, certum. esset, ipsius . judicium, certum . erit 
posterorum ; nec alia nisi maxima. vicissim . dari . posset 
reddique laus ab, iis. qui refecerunt, ab | eoque qui rem 
condidit. | | ad à | 
Cantuariz natus, ut primum ex pueris excessit, Oxonium 
se contulit, tener, annis, doctus tamen praeter. zetatem,  sin- 
gularis solertie  prudentizque juvenis, insignis, morum 
probitatis, maximze modestiz;; arreptaque, .celeriter quae 
illic erat doctrina, ampliorem . quzsiturus | aduit , Italiam. 
Quem cum eo pervenisset, sive. quis famae rumor, antever- 
terat, sive eam habuit. benignitatem: et. modestiam. qua. ad 
se alliciunt alienas voluntates, fere salutatem | venerunt 
eruditissimi quivis homines; et recepere, non ceu qui 
peregre factus est ad. discendas literas, sed. quasi qui 
venerat ad.docendas. —Protenus ei familiaris fuit. domus 
Laurentüi Mediceorum principis, bonarum | artium. tunc 
temporis studiosissim1; cujus patrocinio fretus filiorum 
usus. est consuetudine, Graecam linguam (hucusque in 
Italià raram, apud alias gentes fere incognitam,) qua una 
doctrinarum quas attigerant Itali carebat, cum iis ut haberet 

à Dénmietrio; in hac condiscipuli partes, praceptoris ut 
ageret in alis. Ibi plus biennium moratus Politiano 
socio fere totam recensuit antiquitatem, et amplissimo- 
rum hominum perspexit mores, vitas, officia, aulicaram 
rerum cultas « Unde abiens, que Romz erant. Hermolao 
magistro percepit artes; mox in patriam reversus, quas retu- 
lerat, cum Oxonio suo primum communicavit, et in regiam 
Anglicam postea traduxit; tantamque rem peregit, ut 
videretur patroni sui induisse mentem, neque tam benefe- 
cisse quam vixisse patrie. Eo igitur reductum unde 
excesserat videte, omni parte jam tandem absolutum, lite- 
rarum lumen, novas leges medicine dantem, suosque 
Grace balbutientes plane loqui docentem et aperte. Hoc 
cum politioris esset initum doctrine, quz ab illo capit 
inde invalescere, et ad summam exercitationem laudis 
postmodum evecta est, mirari licet, in eo loco nec ullum 
exstitisse tantze rei testimonium publicum, nec ullam tanti 
viri effigiem nec monumentum fuisse nec pictam tabu- 
lam, donec intra paucos jam annos zequior aliquis ab alma 
matre sua eam ademerit labem. — Potest autem esse satur 
fama qui vos sui memores fecerit; nec altius desiderare 
praeconium, qui Thomam Morum Tonstallumque discipu- 
los habuerit et Erasmum utroque majorem.— Interea tem- 
poris Procli Sphzram et Galeni quedam e Graeco sermone 
in Latinum vertera. In quo genere fuit Anglorum pri- 
mus itemque maximus, ita fidus, ita nitidus, ut dubitare 

liceret, uter esset auctor, uter interpres. ls etiam fere 
princeps e nostris accuratam dedit scribendi et intelligendi 
latine normam; aureum sane opus, brevi et conciso ut 
decuit conscriptum stylo, cui accessit concinnitatis quid- 
dam et elegantize. | Hzc de otio; ea mente ut facilius per 
hteras foret iter ad medicinam, ut quisquis esset doctior ei 
latiores explicarentur ad sapientiam aditus ; ut quo quisque 
instructior, eo majorem intelligendi vim haberet ; quibus 
fieri posset ad artem suam discendam, agendam et excolen- 
dam, acutior, aptior, incitatior. 

Ad ea venio per qua ejusdem virtus rem nostram 
tandem assecuta est. LHac ut dilucidius pateant, pauca 
sunt dicenda de literis eo tempore apud Anglos. | No- 
tandum est igitur quinquaginta fere annos bello domes: 
tco et discordus labefactatum imperium in manus pru- 
dentissimi regis jam tandem devenisse. Litere interim 
aut exulabant prorsus aut ludibrio erant ut pusillorum 
hominum aucupia, aut ad monachorum claustra se rece- 
perant. Unde prelorum usus ad libros excudendos, brevi 
ante natum Linacrum repertus, parum profecerat nostris ; 
et doctrine apud Italos exorta lux non. eque clarum ac 
in aliis Europze gentibus nobis induxerat diem. — His in- 
commodis remedio fuerunt allata quies, et ad eas artes, 
quarum ipse exulans aliquam perceperat normam, regis 
propensus animus. Quem non modo suus erga literas 
illuc admovebat amor, sed et id quo proceres, vix dudum 

armis satiatos, suavioribus otii studiis implicaret; quibus 
ad communem usum cultumque vite relatis, suam sibi 
discerent refrenare licentiam. Atque hoc ita prospere 
evenit ut in atate proxima nulla gentium vicinarum tran- 
quilliore uteretur ditione, nec homines magis imbutos doc- 
trina ad eamque excolendam procliviores haberet. Quibus 
igitur institutionibus alios formari voluit, non eas a suis 
deünuit. Quare quid miremur horum omnium suasori 
et paene auctori Linacro, iis quae docuerat expoliendum 
artibus, et simul sanitatis tuendae caussa regis filium tra- 
ditum fuisse. Hoc modo nacte regium patronum, caput 
extulerunt statim literze; nacte institutorem medicum, 
simul efferri coepit medicina; qua ita erant zetate pares 
et dignitate, et ab eo die comites. Cujus quasi sodaliti 
conservatio summae fuit curae conditori nostro. Omnem 
igitur qua pollebat apud regem, apud nobiles, apud 
publicos et privatos viros, existimatione, sive propter 
majorem in arte sua peritiam, sive cognitionis copiam, 
sive vitz integritatem, morum mansuetudinem czterasque 
quas memoravimus virtutes, omnem eam eo convertit, 
ut in artis amplificationem et. rei publice salutem lex 
daretur medicis qua cohiberi possent imperiti; ut tantze 
rei praemitteretur aliqua ad instruendum animum | confor- 
matio doctrine; ut ea arte non liceret uti nisi. habilibus 
viris et idoneis. Id inde factum est a Rege et Senatu, 
quod non unius fuit nobis diei gratulatio, sed perpetua ; 

non laudi Linacro sed laudis zternitati. | .Hzec. rerum 
nostrarum origo; hinc prima pullulavit gemma, qua jam 
tandem se in: florem pulcherrimum quem videtis explica- 
vit; hinc primo didicere medici, quantum sibi tantum 
arti suze simul inservire. Quibus constitutis, rei novz ne 
deessent custodes eruditi, praelectiones Grzcas in utraque 
academia instituit; ne custodibus domus, suam permisit 
vivus, mortuus testamento legavit. 

Hoc prisca liberalitatis exemplum ad. vos libentissime 
revoco, quod et eo recenter estis usi, idemque secuti sunt 
ante vos complures alii, nonnullique, sicut ipse, qui totam 
rebus nostris vitam cum impendissent, non earundem 
morientes sunt obliti. Hoc munus, ceu primitias benefi- 
centiz, religione. quadam ad. hunc diem servastis, hoc in 
perpetuum conservetis ; quod eo nomine magis majgis- 
que oro, ut nunquam apud vos: desit originis indicium, 
nunquam Oobsolescat 1d a quo profecti tantam viribus 
propriis pervenists ad amplitudinem. 

Habetis Linacrum, non minore quam consecutus est 
revectum laude, non majore quam decuit ornatum. | Cui 
similes aliquos nostra domus tulit, cui non absimilem una- 
quzeque ferat aetas. ' Si enim cui contingat amare literas et 
profiteri, et in iisdem summe versari, cui studere dignitati 
medicz, cui artem ipsam excolere, opibus juvare, auctori- 
tate sustentare, vel hzc fecisse contigerit, is dici potest ad 
Linacri famam quadantenus accedere aut eo pervenisse, 

nonnullos ejusmodi habebimus, nonnulli ejusmodi fuerunt. 
Si vero qua parte quis vestrum se protulerit, non solum ad 
has res habilis sed et iis ornatissimus ; qui qua fortuna usus 
sit apud regem, qua fama apud proceres czterosque con- 
cives suos floruerit, eas ad civitatem vestram ita retulerit 
ut inde ad vos quantumvis pretii beneficia profluxerint, 
et quemadmodum aucta sit existimatio vestra, eum ideo 
propiorem esse Linacro quis facile non agnoscat? Qui 
igitur praefectus est hodie nobis, cum fere similia preestite- 
rit, quo grati animi testimonio vos eum excipietis, qua 
laude posteri excipient, non inanis erit auguratio. 

Át quoniam mos noster hanc, qua» mortuorum est pro- 
pria, laudationem vivis negaverit, adeamus eos quos primum 
memorare nova hujusce moneat aedis constructio. Atque 
inde ordiar unde recto et facili tramite ad nostra deducar tem- 
pora ut sciatis quantumcunque id sit, quod nuper effecistis, 
idem fere prout res postularet, majores fecisse. Annis 
aliquot elapsis, cum tandem Linacn domus crescenti rei 
non satisfaceret, erecta est alia sumptibus Sociorum, ad 
quam alieni nihil auxilii relatum. est. Hanc. postea ad- 
auxit et ornavit Harveius, adjectis conclavibus, bibliotheca, 
museo: mala quidem fortuna et acerba: vix enim per- 
pessa fuerat illa civilis motus rabiem, unius Hamzi | virtute 
conservata, cum urbis incendio periit. ^ Ut vero magnis 
hominibus e pessimis rebus aliquid boni provenire solet, 
ia vestris emolumento illud infortunium fuit. Nempe 

rem jacentem qui levaverat desperate not. defuit; colla- 
taque a Sociis utrinque pecunia, oedificium aliud idque 
amplius prioris exsurgebat e ruina. Hujus magnificentize 
vetustique splendoris, cum mentibus oculisque pane 
haereant recentes, supervacanea esset commemoratio. Atqui 
vobis neque civile bellum gravius aliquod malum intu- 
lerat, neque injuriam urbis conflagratio; vos calamitate 
nulla obsessi eratis, nulla egerat necessitas; vos inquam 
nihil nisi sola incommoditas rei vestre bene gerendz, 
et perpetua erga civitatem pietas, ad tam praeclarum 
facinus impulere. Itaque magis auctus urbis ambitus 
et mutati hominum mores cum poposcerint ut in aliam 
sedem transferretur domicilium; cum simul zdium pub- 
licarum nitor monueri, ut splendidum aliquod vos 
etiam moliremini ; quibus perficiendis interposita est aerarii 
tenuitas, tantum argenti quantum opus fuit, more majo- 
rum suppeditastis libenter; neque difficile neque arduum 
vobis comparuit septem aureorum millia e propriis acervis 
in usum publicum congerere et polliceri. Sed si a rebus 
recenter gestis quodammodo  videamini antecessorum 
famz, prafecisse vestram, ne vos sumatis inde super- 
biam, cum non sitis facti re sed fortuna priores. Idem 
animus, par studium, similis voluntas utrosque concita- 
bant, major vobis intercessit facultas major occasio. Quam 
cum benefaciendi arripueritis, et ità rem absolveritis ut 
gratia ab atavis accepta, non solum relata esset posteris 

sed quodam quasi foenore repensa, quanto erunt illi bene- 
ficio, tanta. vos eritis. affecti laude... Si gloriosum. fuit 
antecessoribus talem rem nulla externa vel saltem minima 
ope confecisse, id auxilium quod ab. extero habuimus 
certe non est inglorium. .. Quid enim vobis, quid prateritze 
vestrorum virtuti, quid. hodiernae vestr&, graviori potest 
esse testimonio, quam. munus. a; Rege et Senatu. nuper 
concessum ? Qui cum non nescierint rem medicam plus 
obtinuisse apud suos quam apud. exteros. dignitatis hones- 
tioremque locum, simulque noverint quantum ad eam con 
tulissent instituta vestra, censebant non decere eos qui per 
trium szcculorum spatium, nulla accepta mercede, nec dili- 
gentia nec crumena nec labore ab ea defecerant, ab uis defi- 
cientem habere... rempublicam. — Nec... Principem | fugit 
augustissimum, (quo non alius a restauratis literis universae 
artium cognitioni tantum. se tradidit, vel. eas munificentia 
magis excoluit, quotquot doctrinam, scientiam, humanita- 
tem sapiunt, quaque elegantiam spectant) aquum fore, 
vetustissimam in urbe sua philosophiz.. sedem singulari 
condecorasse gratia. Quae nos memoria summae suz be- 
nignitatis obstrictos tenet, habetque supplices, ut qua cura 
catteris solet invigilare, Apollineam | artem | utpote. maxi- 
mam, dignetur eadem tueri,—Sed jampridem vereor ne me 
immemorem censeatis, qui donum e re familiari Radcliviana 
depromptum przteriisse visus sim. Probe quidem con- 
sulebant magno viro hzreditatis ejus custodes, qui partem 

aliquam, quas distribuunt, opum eo unde provenerant re- 
duxerint. Quippe ex eo gratius it nomen tam diu suz 
pergratum urbi; adjectaque ei est, cui non desiderabatur 
alia, collocat: in eam benevolentiz:laus. Illum ergo quasi 
surgentem hodie videmus laboris nostri socium, parti- 
cipemque illus, quicquid id est, quam simus consecutü 
famz., 

Qua fidelitate rem. Linacri susceperunt majores, quo 
modo cum eorum opera vestra se miscuit, enarravimus ; 
ad necessitudines quas habuerunt illi quas cum Caio 
vos habuisüs et habetis, accedamus. Is enim nobis est 
Anatomie auctor atque parens, is eam scholam posuit 
et ornavit a qua ad gloriam profectus est Harveius. 
Igitur ab eo inita est medicina perfectior, qui eadem 
fere: quae. Linacer arti. praestitit et quod veteribus parum 
innotuerat, adjecit aliud. Cujus quidem inquisitio, ab 
antiquis non abjecta medicis, mala sorte usa est. Nempe 
a Galeni temporibus fere usque ad ztatem Caii, in quo 
esset loco immota constiterat ars ; nihil ei interim vel 
fors objecerat, vel alicujus hominis ingenium et indus- 
tria, donec apud ltalos eam cum alis redivivz litere 
revexerant. Inde multum operis huic impendebant 
aliqui, quibuscum noster conjunctus studis ad exi- 
miam artis hujus intelligentiam pervenit — Hanc ab Italia 
redux in vestro reposuit sinu; et demum extra parietes 
vestros, in Chirurgorum aulà Chirurgos docuit, multa 

cum ipsius laude, magna vestrze domus gloria, non me- 
diocri illorum commodo. . Quibus Anatomiz datis initiis, 
coepit illa deinceps vi ferri sua, et maximorum hominum 
innisa auxiliis, quam hodie habet, maturitatem attigit. 

Ad cujus opem proximi venerunt Caldwellus noster 
Gulstonusque, praestantes viri gratissimique posteris, non 
solum propter eum ei quem adhibebant laborem, sed etiam 
ob pralectiones institutas. Quae ita celebrate fuerunt ut 
nec vestros ignavie puduisse, nec eos poenituisse potuerit 
vestris commissz fidei; ut quot annis ez retulerint 
aliquod hacce Societate dignum ; ut utilia. nonnulla et 
honesti moris in publicum edita inde provenerint. | Quod 
si horum utri cur pigeret si in utrosque peccatum esset; 
si neque Dattaei ingenio neque Laurentu recentiorum, 
neque medie ztatis plurium. dedisset operam  Caldwelli 
institutum, nonne arbitramini sensisse illum, satis ei 
gratie reddidisse vestros, si novisse potuisset, ab illa 
cathedra, de qua docuerat, ab illa quam constituerat 
posteris, Glissonium hepatis structuram. et lympha. duc- 
tuum naturam absolvisse, circuitum sanginis Harveium 
explicasse. 

Is de quo loqui difficile est, quem tacere non licet, quem 
levioris erit laudis, maximis adscripsisse viris, nisi cum iis 
conjunxerimus, qui humano. generi maxime benefecerint. 
Is enim, qui sola suz mentis acie ad rem tantam. pene- 
travit et inde ostendit normas, quibus motu suo sanguis 


17 


gubernatur, unde patet qui suus est arteriis, qui venis 
usus, quo pacto per eas traditus vitalis humor unicuique 
corporis parti vim infundit, quamque sui muneris monet, 
et qua id exequatur praebet materiem ; quibus exactis in 
cor reductus pulmonum iter facit; tum demum unde 
abiit rediens, renovato vigore emittitur ad eadem munia 
agenda et sustinenda; eo ditavit medicinam dono, quod 
perpetua posterorum gratia, quod immortalitate laudis re- 
pendi vix potest; cui nihil compar huic adjecit arti, cui 
nihil quisquam aliene majus. Is etiam est qui detectis 
ita legibus quibus tenetur vita, unde ipsa esset inde ex- 
ploravit. In rei cujus indagatione, non solum hominis sed 
ferarum aliquot, avium, piscium, repentium, natantium, 
volantium, percontatus est naturam. Novum igitur ei 
non fuit quod cum multo ingenio plerique tractant re- 
centiores opus, experiundo petentes quid cum hominum 
commune habeat animalium fabricatio, quem morem tra- 
ditum a vetustis medicis in suam disciplinam acceperat, 
et, sicut alia quz tetigit, auctiorem reddiderat suis. Porro 
in scriptis ejus ea est lucida veritas, ut qui vel leviter 
perlegerit.quze narrantur, non tam sibi videatur per- 
spexisse animo, quam vidisse oculis ; qui accuratius, 
miretur solertiam, modestiam, lenitatem, ordinem, quibus 
explicantur argumenta, ut paulatim e tenebris emergens 
obscuritatem suam-.sensim exuat, et in clara luce pateat 
manifesta res. Qua nec casu ut aliquando dicitur sibi 

obvenit menti, nec priusquam multa animo, multa in 
legendo veterum percurrisset. Etenim ingenium a natura 
ditissimum locupletaverat inde adepta sapientia, a qua sibi 
paraverat subsidia, qua mentes infirmas roborant, quz 
fortibus sunt auxilio. Quod si confitemur venarum val- 
vulas ei primam injecisse menti hujus rei suspicionem, 
sicut narrant pomi lapsum primum induxisse Newtonum 
ad leges quibus sidera moventur; hac cum ab aliis non 
semel visa essent, nec eundem tulissent fructum, anne 
putetis clarissimas 1nde deductas rationes temeritatis fuisse ? 
an majoris intelligenti ? At si qua fortuna. tribuerint 
aliqui, ego ingenio dederim, non eum negaverim felicem 
qui ingressos alios quam aperuerat viam et cum laude pro- 
gredientes vivus viderit. / Cui per aetatem licuit inventum 
vasorum lactealium apud exteros et quod faciunt iter ad 
venam subclavii novisse, et vasorum lymphaticorum apud 
suos in hac zede a Glissonio promulgatum, qui et intimam 
hepatis, ventriculi, intestinorumque naturam et usus ita 
explicavit ut haud dubius esset modus quo renovatur 
sanguis; et scire potuisse quid excogitavit idem de 
fibrarum, quod aiunt, irritabilitate a. sensu. diversa, et in 
Highmori disquisitionibus discipuli sui mentis suae reper- 
cussum sentire lumen, Willisii labores de nervis et cerebro 
prospicere, et cupiditate rerum. Ànatomicarum incensos 
videre medicos ipsius nominis gloria. . Unde sunt Loweri 
de corde, et opera Whartoni de glandulis, Charltoni 

lucubrationes de oeconomia animali, Crounii aliorumque 
de musculari motu, et a quibusdam notatz respirandi leges, 
quamque inferat morbis sua cerebro a compluribus adhi- 
bita est vis, rejecta veterum sententia. Eodem fonte derivata 
sunt qua de animalium constructione scripserunt. Gual- 
terus Needham, qua '"Tysonus, queque Martinus. Lister, 
necnon ea quz in cadaveribus secandis gesserunt Scar- 
burghius, queque Entius laudatissimus vir. Cujus nescio 
an mirer magis artem qua contexuit Apologiam suam 
pro circuitu sanguinis, an styli elegantiam, an vividam 
vim qua acriter, nec tamen amare nimis, se invehit 
in hostem, an inde relatam victoriam. Hos tulit fructus 
Harveii labor, hanc sibi procuravit aliisque" messem. 
Quid. majus sibi.seni quis voveat, quam ut ita anteacta 
vite: ad utilitatem suorum replicare posset memoriam ? 
utin ea quam professus est artem princeps fuerit habitus ; 
quani obscuram invenerit, ut lucidam reliquerit ; viamque 
ita reliquis ostenderit ut non amplius esset errori locus? 
Fortunatum hominem, lenissimum natura, qui ita te ges- 
séris, ut vivéns domueris invidiam, qui lacessitus injuriis 
hostium, conviciis nihil, nihil opprobriis nisi argumenta, 
nisi-experimentorum fidem obtuleris; cui usque eo vixisse 
contigit, dum vis veritatis ad te convertisset quos inimicos 
habueras, ut a tuis acceperis mercedem laborum, amplio- 
remque a posteris pravidere potueris !— 

Ne vero in nimium crescat magnorum virorum com- 

memoratio qui inde longo ordine secuti sunt, przcipiti 
cursu ad ztatem nostram feror ut adeam Matthzeum 
Baillie, praeceptorem hujus artis illustrem, talemque me- 
dicum, qualem non sine magno reipublice malo lu- 
gemus morte correptum ; quo non digniorem video qui 
compleat orbem eorum hominum, per quos a studiis 
ad humani corporis naturam cognoscendam institutis 
maximz res ad medendum accesserunt. | Erat ei ad do- 
cendum mens aptissima, enodata, simplex; quae memoria 
comprehenderat, distincte habuit omnia et ordinate collo- 
cata; quorum expositio perspicua fuit et dilucida; qua 
si ad eloquentiam verbis ipsis non attigit, eo usque per- 
venit, ut ejus vice fungi videretur. Aperte loqui et bre- 
viter ei fuit mos, nulla exornatione usus est, singula quzeque 
quasi ad vivum delineavit plane, luculenter, nulla verborum 
aut rerum ambiguitate. Memini ipse cum jam juvenis 
essem, et iis qua docuit me dedissem, quanta solertia, | 
quanta sedulitate res difficiles enucleabat, involutas apetibat, 
ita quidem ut mirifice sibi placeret auditor, se tanti negotii 
opus tam facile potuisse consequi. Quoties de ea parte in 
qua est physiologia disseruit, ea fuit sermonis felicitas, is 
rerum ordo nitidus, ea narrátio, ea argumenti distributio, 
ut cum ipse summus esset artifex, nihil posset artificii in 
eo reperiri. [Inerant moribus singularis simplicitas, candor, 
moderatio, bonitas, expressa quasi signa probitatis et bene- 
volentiz ; ad hac sinceri quoddam atque veri ; quz omnia. 

sui fiduciam fecerunt maximam.  Attentus erat, acutus, 
diligens symptomatum investigator ; interrogabat apte, bre- 
viter, explicate, ut qui majores res quz morbis incidunt 
vellet omnes animo complecti, nec mentem suam sineret 
in minimis diffundi, nec levioribus irretiri vel suspensam 
tener, Gravia erant quz ferebat judicia, brevia, prompta, 
et ad rem ; comprehensa leni sententiarum ambitu, quas 
vestiebat facilis quaedam et pellucens oratio, qua sic utebatur, 
ut qua presse dicebat, carerent obscuritate ; qua breviter 
ne curta essent; simplicibusque verbis ita disserebat, ut dif- 
ficillimas res intelligerent audientes, vel saltem se intelligere 
crederent. Quare scilicet viventem tantopere amavimus, 
nonne quod ad eum delatus sit, non ab eo expetitus honor, 
quem meruisse magni, tulisse minoris habuit, propter 
innocentiam vite ct modestiam, universam in medi- 
cos mansuetudinem, qua principatum gessit zequitatem, 
summum erga artem suam studium et amorem, diligentiam 
qua coluit, qua ornavit munificentiam. Eas igitur virtutes; 
nunc amotas nobis, nec jamdudum, nec adeo procul, ut 
effugerint oculos, quarum et ortum aliqui nostrum et 
cursum vidimus et occasum, nunc etiam, ut e longinquo 
respicimus ac uno quasi mentis intuitu percipimus, earum 
admiratione tenemur et desiderio. Cum igitur conjuncta 
sit iis tota ejus vitze ratio, ad artem suam amplificandam 
accommodata, cumque ea repetamus quz de anno in annum 

eidem contulit, ac mágnum illud opus de lzsionibus cor- 
pori a morbo allatis contemplemur, (qua res ab eo non 
inchoata licet, inde formam cepit et stabilitatem) ; necnon 
museum vobis quod exhibuit vivus, quasque opes ad id 
sustentandum suppeditavit, cujus custodes suzque famz 
vos et hzredes reliquit, et ad expoliendum absolven- 
dumque instituit, et aere sculptas iconas earum rerum, 
qua per aures vix atüngunt mentem, sed per oculos eo 
facillime feruntur, quas faciendas curavit perpetuaque 
fidei vestre: commisit moriens, quasque ideo legavit pecu- 
nias, quos bibliothecz adjecit libros ; miremur ei monu- 
mentum amicos, vos decrevisse statuam? — Quam ei esse 
fingendam exegit, non: solum apud suos verum etiam apud 
exteros fama, et id praterea, quo aequi essemus erga 
nostros et nostratum memoriam.  Át véreor ne diutius 
hic constiterit oratio. Duze res mihi fuerunt incommodi- 
tati, ne non satisfecisse viderer magni viri famz, ne non 
amicitiz qua illum complexus sum. Aliud etiam me in 
divorsum traxit, ne nimius essem aut prolixior. . Utcun- 
que sint ea, si nimis: dixerim, haud. ingratam fore vobis 
arbitror hanc in. eo comimorationem ; si parcius, id condo- 
nabitüs imperiti ; etenim qus: in eo erant, cum eodem 
modo in alio homine nusquam congregata viderim, fere 
singularia dicam, quz et erant sui generis et in suo genere 
perfecta et absoluta. 


93 


Hzc Caii schola quantum arti profuit, perspectum satis 
est; nec deficiebant eorum cuiquam qui inde provenerunt 
vel litere ad tradendum quz didicerant, vel philosophia vel 
scientia, vel ardor, aut consilium. Quid inde? nihilne 
nostri fecerunt ad artem. medicam promovendam sustinen- 
damque ? nihil eidem adhibuerunt operis et laborum? nihil 
ad dignitatem contulerunt instituta vestra? Cum fuerint a 
vobis provisz leges quibus educarentur medici, ut ingenui 
fiant, ut ea qua coram non judicibus plerumque exer- 
cetur res liberaliter agi et sine fraude posset, ut summam 
vim ingenii quae poscat qua maxime perficiuntur mentes 
disciplina contineri. Et simul corporis humani naturz, 
partium situs, virium quas quaeque habeat et ad quam 
normam reduci possit, a vestris cum sit derivata no- 
tiia, eorum quoque qua intersint inter animalium cor- 
pora et hominum inquisitio, et ex iis rebus quxdam vitze 
sint educta leges quz profuerunt olim, et in posterum 
magis profecerint, nihil vestris vobisque, nihil Linacro, 
nihil Caio sit, nihil Harveio laudi? Sed me reprimo, ut ad 
eos veniam qui talibus auxiliis adjuti vel in distribuendo 
rem medicam et: melius ordinando claruere; vel instrumenta 
majora comparaverunt arti, vel quibus habebant felicius usi 
sunt, aut qui nátura solertiores intimius in eam inspexerunt 
et accuratius notatis. morborum signis et peritius adhibitis 
remediis vel exemplorum. suorum vi: vel scriptorum: prz- 
stantia viam fecerunt aliis. Qui cum permulti sint et quos 

non possim omnes hodierno sermone complecti, satis erit 
aliquorum delibare virtutes. Non tamen ita deficiam 
Caio, ut ne commemorem qua scripsit de ephemera 
Britannica, huic quoque artis parti initum dedisse. Nec 
silebo Mayernium Harveio zequevum, nobisque auctorem 
tot fere remediorum quot habemus hodie, quz sunt ex an- 
timonio, quaque ex hydrargyro. Et hic loci esset Willisio 
aliisque viris qui medicorum in numero inde multum laude 
processerunt; a quibus ad Sydenhamum recto itinere feror. 

Sed quid digne de eo loqui possim? quid ei adjiciam 
famz? quid dicam vobis non cognitum, non perspec- 
tum? quibus, etiam a juvenilibus annis, ejus libri in 
manibus fuerunt mentibusque, qui earum rerum quas 
precepit expert estis veritatem ; qui fidelitatem, | qua, 
descripsit morbos, comprobastis oculis. lanta est illa, 
ut non solum quasi lineamenta, verum etiam adumbrationes 
videre liceat; et sicut membra, forma, vultus colorque in 
tabula ad vivum picta, simul ac visa sunt agnoscuntur, ita 
eorum qua depinxit verbis non possumus fugere similitu- 
dinem. Ea itaque dum legimus, ipsi curationibus suis 
videmur interesse, videmur cum prudentssimo solertissi- 
moque medico consilium inire, sedulo, vigili, cauto, ne 
dum minima persequitur majora pratereat, explorare dis$si- 
miles morborum naturas, progressus exitusque, notare tem- 
pora qua cuique remedio conveniant, rem totam aquam 
auribus oculisque percipere. 

Conjunctus hujus aetati Mortonus fuit; acrioris forsan 
ingenii vir, non tamen ita accurati non ita concinni. Quas 
vero.res gessit easque non inutiles, enucleate satis pent 
et consecutus est. 

Utroque fuit major Radclivius, utrique. dissimilis; a 
Sydenhamo ita alienus, ut miremur in eadem arte przcla- 
rissimis viris tam diversam fuisse: naturam. Hic ad rem 
inveniendam, ille ad faciendam constitutus. Non ei erat 
istiusmodi mens quz diuturna cogitatione et multis meditatis 
negotiis leni cursu jam tandem perducta est ad finem, sed 
acrius quoddam habuit atque promptius, quo rapido animi 
motu qua intelligenda. erant amplexus est; singularem 
simul judicii vim, qua mentis impetum cohibuit. . Non is 
erat igitur qui praecepta daret arti, sed quz ferret ars exem- 
plo suo doceret. Ut prastantissimi imperatores, qui op: 
portunitates temporum et locorum capiunt quibus przci- 
dant hostem, id ments habent qua periculo occurrant im- 
proviso,ideoque usitatos militis modos non semper sequun- 
tur; ita ille in gravioribus morbis, quoties sibi visum est, 
non veritus est ab antiqua via decedere, et tentare aliam. 
Qui cum talis esset, non idcirco a tutioribus consiliis 
deflectebatur, his vel illis illecebris abductus aut novitatis 
studio, sed quz erant in conspectu fortiter accedebat ; 
cautus ne sibi pararentur insidie, non morem gerebat 
aperto - hosti, delitescenti modum adhibebat. Unde mira 
illa futura prassagiendi facultas, et quam prz se ferebat 

pzne arrogans fiducia; unde illa dicus allata fides, et 
id quo infixi ejus vultu harebant zgri, spem inter 
metumque, ut aspectus ejus oris remissior quid auguraret 
boni, ne gravior periculum indicaret. Unde etiam non 
modo auctoritatem in zegrotantes, sed et imperium tenuit ; 
qua licet intemperanter nonnunquam gesta, vim aliquam 
et momentum impertiebant arü, quam exinde ornabant 
Meadii Freindiique major mansuetudo, et cultior indoles, 
et perfectior disciplina, et suavitas, et benevolentia, et cum 
dignitate lenitas. | Neque tamen ei defuerunt vel doctrina, 
vel ab ea qua percipiunt auxilia medici, in cujus negli- 
gentiz culpam eum. incidisse arbitror, non. propter igno- 
rantiam, sed quod irridebat eos homines qui cum haberent 
literas non habebant artem... Diu fuit nobis in. proverbio 
mira ejus solertia; quam eo majoris habeo, quod illius viri, 
qui nihil post se reliquerit, nihil scripserit, nullum ingenii 
monumentum posteris dederit, nisi universam. quam tulit 
ab aequalibus suis. existimationem, przeterlapso plus saeculi 
spatio, nondum exoleverit memoria. 

Erant ejusdem fere ztatis Freindius Meadiusque, alius alii 
conjunctissimus amicitia, et necessitudine studiorum, quos 
inter se collatos, tales afferre possum, quales suos vellet 
esse Linacer, arte medica scilicet doctissimos, alis artibus 
peritos. Horum uter uti in Graecis Latinisque literis 
cesserit, dictu. difficile est; non alium alio instructiorem 
fuisse credo, non magis ornatum in. scribendo; illum ele: 

gantiorem arbitror, hunc illustriorem. Nec par fuit. vitze 
cursus neque famz; ille enim vix decem lustris conditis 
decessit, hic ad senectutem ;perductus amplius. nomen 
reliquit. Sed cui brevior, non ideo minus laudabilis atas, 
et ob brevitatem exitus flebilior. || Profecto ei in diuturni 

tatis veniebat locum celerima vis ingenii, et rerum 
omnium facilis perceptio. | Ergo eum adhuc juvenem tota 
humanitatis studia, veterem ac recentem medicinam, res 
chymicas ac physicas, infinitamque scientiarum materiam 
assecutum habuimus, de iisdem przlegentem et scripti- 
tantem, Musarum severiorum et leviorum simul assiduum 
cultorem, elegantem, disertum. . Et cum de talibus viris 
ferendum sit judicium, qui et ingenio erant fere pares et in 
negotiis similiter occupati, minimae. quae. intercesserant iis 
sint notandz dissimilitudines, fatendum est. ejus opera 
intra pauciores annos confecta et re et magnitudine. Mea. 
dianis prestitisse. : Haud tamen minoris sunt ad rem medi- 
cinalem promovendam hujus studia nunquam intermissa, 
quem Freindio in excolenda arte dubiam puto detulisse 
palmam, quem przripuisse in gerenda. Similes exercebant 
res ingenia similia et prope zequalem dabant messem ; sed 
inerat huic quoddam elatioris mentis, et promptius acu- 
men in medendo. | Magna fuit utrique in curatione feli- 
citas, uterque novas vias invenit, quas certas satis et 
fideles comprobaverunt posteri; vitequé curriculum, ut 
honestaret artem, ordinavit pariterac peregit. Quibus factum 

est ut imperium Radclivio decedente quod cum Freindio 
. Meadius communicatum habebat et postea tenebat solus, 
non esset unquam firmius constitutum, nunquam felicius 
gestum aut splendidius. Hinc magna domi forisque 
doctorum hominum consuetudo, magnae apud exteros 
necessitudines, et per Europe plagas cum eruditissimis 
viris crebra consiliorum communicatio, a. quibus sibi 
suisque est collata dignitas, auctumque in ejus persona 
vestrae civitatis decus ; hinc regnum quo potitus est amplifi- 
catum reliquit, et optimum quo instrui debet exemplum. 
Similis familiaritas Bakerum | Heberdeno | conjunxit, 
quorum uterque Meadium senem sed adhuc florentem 
vidisse et novisse potuit, uterque aetatem Freindii attigit, 
sed propter juventutem non ejus interfuit fama. ^ Ambos 
Cantabrigi: educatos maxima Gracz Latineque lingue 
ornabat peritia, et quz illic in pretio est scientia ; in priore, 
hic illo minor, in proxima major habebatur. Summus erat 
Bakero Latini sermonis nitor, Heberdeno summa concin- 
nitas, quae non solum scripta et loquelam sed etiam 
cogitandi morem complexa est et agendi. Qua medi- 
tatus est in animo, (et quid illic rei non commentatum 
habuit?) ad simplicem veritatis normam lucidis verbis. ex- 
posuit breviter, temperanter, apte. Quale fuit ei ingenium, 
qualis vite mos, quale colloquium qualisque integritas, ab 
lis quz scripsit intelligi potest ; in quibus credibile est eum 
plura potuisse, nisi modestissimi viri scrupulum injecisset 

animo, in ea arte in qua agitur de vita hominum, suspicio 
ne forsitan errasset ipse, metus ne cum illo errarent alii. 
Quocum viro mala fortuna usus nunquam congressus sum. 
De illo tamen tam creber fuit sermo in. paternis zdibus, 
ut quem non ipse novi eum quodammodo recordari vi- 
dear,quem mihi ideo persuasum habui summam eam 
venerationem attigisse, qua sapientissimos viros et gran- 
diores natu antiqui colebant. | Bakerus a pueritia mihi 
cognitus, eaque nobis consuetudo vite fuit qua juvenem 
potest esse inter senemque, ut sit mihi non dubia sermonis 
ejus morumque imago, gravitatis quam habuit apud me- 
dicos, et doctrinz quam consecutus est famz.  lllum 
igitur de omnigenis rebus quz erant vel artis suz vel 
literarum non infrequenter disserentem admirabar, de qui- 
bus sententiam meam proferre nollem, nisi vestrum aliquos 
haberem gravissimos testes. Sed mihi vobisque patet a 
scriptis qua fuit ei Romane linguz vis, quam pulcre ad 
res medicas instituta mens; audistis quos ipse labores sus- 
cepit, et ad quos excitavitalios. Quare eum frequentissimo 
eorum hominum coetu stipatum vidimus qui vel amplexi 
sunt medicinam, vel erant amplexuri, vel se cognatis im- 
miscebant artibus, vel literas habebant, quibus erat in amici 
loco, consiliorum adjutor, hortator studiorum, et si liceret 
patronus. | 

Hisce. viris illustrioribus tertium libet adjicere, ab 
eadem Academia profectum ; quem ne prateream, suadet 

perfectissimus amor et infinitum sui desiderium, monet 
filii pietas erga optimum parentem, et, ut arbitror, per- 
specta vestra in eum voluntas et nota benevolentia. . Qui 
cum sui esset, nec alicujus avi non fuisset ornamen- 
tum, et in quacunque alia, nisi me fallat error amabilis, 
cateris hominibus antecelluisset arte, in. vestram fortuito 
incidit, ut prz se ferret morem integerrimi medici, et osten- 
deret, quanta illa sit cum opportuno occurrat ingenio. 
Sape ei detulerunt oratores vestri Radclivii sagacitatem 
Meadiique gratiam; a quibus tenuisse fertur quod pra- 
stantissimum uterque habuit, miram scilicet in morborum 
naturas arripiendo et distinguendo celeritatem, miram in 
przssagiendo solertiam, summam in medendo peritiam, feli- 
citatem, humanitatem; atque ita hominum perspexisse 
mores, ut uno intuitu sentiret quz postulabant zgrotantium 
animi. Quare viderunt sui temporis medici, ipsius ab ad- 
ventu, uno verbo vel altero depositas aegrorum curas, lenitas 
mentis sollicitudines, profligatos metus; eum cum doctis 
erudite, cum lepidis facete, cum omnibus jucunde, om- 
nibus apte et commode loquentem ; nutu aliquorum confrr- 
mantem animos, risu aliorum ; hos tenentem ratione, illos 
auctoritate ; hortatione excitantem alios, quosdam objurga- 
üone miti reprimentem ; ducentem nonnullos ad oblivi- 
scendum malorum eloquio molli et opportuna festivitate ; 
omnes comiter, non amissa dignitate, omnes amabiliter et 
benevole excipientem, et cura pane paterna invigilantem 

omnibus. Unde timidis, et qui prope desperaverant, spe- 
rare dedit; miseris perfugium fuit, languentibus solatium ; 
laborantibus tulit. requiem, et inevitabile quibus instabat 
fatum, lenimen quoddam formidini et dolori. Quid mirum 
igitur qui tantum. imperium in corpora hominum posside- 
bat, tantum in mentes, qui quasi manu sua vitz habenas 
tenebat, si summos suze artis attigerit honores, si praemia 
maxima ab ea reportaverit. Aderat ei optimorum ver- 
borum copia, non arte delectorum sed. casu et. sponte 
Huentium, quz ita rem tetigerunt, ità mentem expressere, 
ut nihil desideraretur amplius ; animus promptus, accuratus 
. alacer, hilaris, semper ad meliora versus; multe liter 
magna scientiarum cognitio : fuit in colloquio concinnitas, 
in enarrando perspicua brevitas, acre judicium, alta rerum 
hominumque observatio. Nulla res ei nova videbatur, 
nulla inopinata ; propensus erat ad medicos et disciplinze 
dignitatem, quam tutam esse voluit, quam sustinuit, et, 
quod mihi propius est, fuit his rebus omnibus omni 
domestica virtute major. 

Paulisper insistamus sodalitio horum trium medicorum, 
quos dispares annis communitas negotiorum conjunxit 
atque famz, quibus tot pares, una viventes, una rem 
gerentes, nulla prior consociavit zttas, futura aliqua alia ut 
reducat et gratum est et libet auspicari. 

Respicite jam demum res gestas vestrorum, vestrae artis 
amplitudinem contemplamini, et vobiscum reputate a quibus 

fontibus illa profluxerit, ut intelligatis unde honestissimum 
habuitapud Anglos medicina morem. Qua cum sint pro- 
ventus laborum Linacri Caiique, eos commemorate, quz in- 
stituerunt, custodite, sit eorum vitze ratio, sint, eam qui colue- 
runt,vestris praesentes animis. Ántecessorum decus posteris 
ornamentum est, antecessorum nostrorum fama. crevimus 
et fovemur, illorum disciplinis instruimur, illorum exemplis 
ducimur ; illius laudis quod reliquerunt nomen pectoribus 
vestris semper infixum hzret, id incitamentum est. ad 
gloriam, id suadet ad industriam, id. monet ad rem medi- 
cam augendam tuendamque, id, ad virtutes emulas. Que 
quante in iis fuerint, quamque. eminentes, vestrz spem 
fidemque faciunt ad vos ab iis delatus honor, cumulatus 
vestro, posteros ut attingat. 


Ex Officina Gulielmi Nicol, 
Cleveland Row, St. James's. 

